Afrikaanse Borgskappe ondersteun deur ontwerpers by ARK Webontwerp
ARK Web • Up/Op • Borgskappe (Argief)
Opgedateer: 27 Maart 2017 ** Updated: March 27, 2017
Die toekennings van borgskappe by die Afrikaanse afdeling van ARK vir 2017, is tans nog aan die gang, maar sluit 31 Mei 2017. Navrae oor 'n borgskap van 'n webtuiste by ARK Webontwerp kan wel nog ingehandig tot en met 31 Mei 2017 vir bespreking en oorweging. Stuur navrae met behulp van die navraagvorm en gee besonderhede van u produkte of dienste ens. Enkele borgskappe is tans nog beskikbaar. Lees asseblief ook meer hieronder by Algemene inligting oa aan watter persone of items aan voorkeur gegee word, asook by Keuring.
'n Lys van ARK borgskappe wat tussen die jare 2010 tot 2016 toegeken was, is te siene by die ARK Argief. Baie dankie aan al ons besoekers wat daardie organisasies en kliënte so pragtig ondersteun het die afgelope jare. Ons ondersteuners se besoeke, aankope en bydraes maak 'n verskil en word hoog op prys gestel.
By ARK se borgkliëntelys vir webwerwe is die onderstaande werwe reeds bygevoeg in 2017:
Kyk gerus by die Kliënte-bladsy vir meer inligting
Algemene inligting oor borgskappe van webwerwe by ARK
Alle kommunikasie word slegs per epos hanteer.
Die borgskappe is primêr vir statiese webtuistes, nie vir interaktiewe webwerwe nie. Die webwerf word dus hoofsaaklik aangewend vir die vertoon van inligting en sluit nie 'n winkel wat aanlynverkope kan hanteer, in nie. Dit kan wel aanvullend verskaf word en enkele uitsonderings word tog van tyd tot tyd gemaak vir borgskappe van dinamiese webtuistes wat winkelfasiliteite insluit.
Hoewel die webwerfborgskappe deur ARK se Afrikaanse afdeling voorsien, ontwerp en onderhou word, is meeste van die webwerwe tweetalig, tensy die borgkliënt dit anders verkies. Die voertaal tydens die ontwerpwerk is en bly egter Afrikaans. Die grootte van die webtuiste word bepaal deur die pakket wat aan die kliënt toegestaan word. Die webwerf kan so min as 3 bladsye wees en tot so veel as 9 bladsye as die toekenning dit toelaat.
'n Vereiste is dat die borgkliënt daagliks goeie internet toegang moet hê. 'n Goeie digitale kamera (nie 'n selfoon nie) vir goeie foto's, sal ook nodig wees as daar produkte ter sprake is.
Besoekers mag moontlike kandidate aanbeveel. Gebruik die Navraagvorm en gee soveel besonderhede moontlik oa die naam en eposadres van die persoon wat u wil aanbeveel. Gee ook 'n eposadres waar ons met uself eposkontak kan maak om die aanbeveling te bespreek. Borgkliënte het geen kostes voor, tydens of na die borgskaptydperk nie, tensy daar pertinent gevra word vir aanvullende dienste wat nie deur die borgskappakket gedek word nie. Kwotasies word vooraf en punt vir punt gegee en per epos verskaf in sulke gevalle.
By oorweging van borgskappe, word voorkeur gegee aan een of meer van die volgende:
Bejaardes wat 'n ekstra inkomste wil verdien met mooi handwerkprodukte soos byvoorbeeld, brei-, hekel of weef-items. Dit sluit ook in handgemaakte speelgoed soos oulike lappoppe en teddiebeertjies, onderbaadjies of sakke van laslappies, oulike brakkie-jakkies of poprokkies, artikels van tekstiel-knoop en doop, mooi babaklere, voorskote, serpe en so meer.
Huisvrouens of tuisteskeppers wat sakgeld wil verdien met enige van die volgende: gebak, oulike verjaardag- of troukoeke, tuisgemaakte lekkergoed, terte, tertjies of koekies. Ook produkte van batik, macramé knoopwerk, pragtige en handige naaldwerk-items soos sakke of ander soortgelyke produkte.
Christelike organisasies, skole met Afrikaans as hooftaal, kleuterskole, dagmoeders, speelgroepies en kerke.
Persone wat 'n klein tuisnywerheid op die been wil kry met besondere uitrustings soos trourokke en pragtige geborduurde modeskeppings of ander kunsnaaldwerk-produkte.
Persone wat die beursie wil probeer aanvul deur die verkope van mooi kunswerke of kuns-artikels soos knopies of lapelwapens, kerse, skilderye, pottebakkery houtsneewerke, krale-ryg, produkte met mooi smok-of kantwerk of soortgelyke kuns-items.
Mense wat nog nie 'n eie webwerf het nie of na 'n beter ene verlang.
Persone wie se dienste of produkte nie reeds op der duisende ander plekke op die Internet bemark word of blootstelling het nie.
Persone wat nie agente, verteenwoordigers of affiliate is, of deel van 'n groot maatskappy vorm nie.
Voorstelle vir oorwegings van borgskappe van statiese webwerwe van ander dienste en produkte wat nie hierbo genoem word nie, sal ook ondersoek word.
Keuring vir webwerf-borgskappe by ARK is uiters streng. Persone wat skaam is om hul Christenskap te belei en uit te leef moet liefs nie aansoek doen nie. Kandidate moet beslis baie goeie epos-toegang hê (daagliks) en bereid wees om met entoesiasme saam te werk om die webwerf te laat realiseer. LW.Alle kommunikasie tydens die ontwerp word slegs per epos hanteer. Lees ook meer hierbo by Algemene inligting en kyk gerus ook by ARK se algemene dienste. Navrae oor termes en voorwaardes oor bogenoemde en hoe om 'n statiese webtuiste te probeer bekom of voorstelle, is welkom.
Kindervermaak en stokperdjies deur Christen-Kunstenaars
Is u 'n kunstenaar of sommer net 'n amateur wat kindervermaak met goeie smaak aanbied? Poppeteater of sang? Dalk bied u kuns-, musiek- of balletklasse of ander stokperdjieklasse aan vir kleuters of kinders. Miskien bied u heerlike kinderpartytjies met temas of oulike idees aan, laat dan gerus van u hoor.
Skole, kleuterskole, kerk-organisasies, ens. is ook welkom om vir ons te laat weet as daar oulike verrigtinge vir die jongspan in die kontrei plaasvind. Of dit nou 'n eenmalige gebeurtenis is soos 'n kermis of fees, of op gereelde basis plaasvind.
Vul die nodige inligting in by Piazza en ons kyk of ons u inligting kan bemark.